Kudin da ake biyan jami'an gwamnati ya yi yawa, a duba - Osinbajo
Kudin da ake kashewa jami'an gwamnati ya yi yawa, ya kamata a sake dubawa - Osinbajo
a month ago 8265 views by Abdul Rahman Rashid
Mataimakin shugaban kasa, Farfesa Yemi Osinbajo, ya bayyana cewa ya kamata a sake zama a tattauna irin kudaden da ake bannatarwa akan manyan jami'an gwamnati a kasar nan.
Ya ce abin na da wuya saboda wadanda zasu yi gyaran na amfana da yanayin; amma dai wajibi ne a san na yi.
Osinbajo ya bayyana hakan ne yayinda yake amsa tambayoyin tsohon gwamnan bankin CBN kuma tsohon sarkin Kano, Muhammadu Sanusi, a taron yanar gizon da Cocin Emmanuel ta shirya kan tattalin arzikin Najeriya idan COVID-19 ta gushe.
Sanusi yace: "Jihar Atalanta (a Amurka) na da GDP wanda ya fi na Najeriya, kuma fa ba Atlanta bace jiha mafi arziki a Amurka."
"Cinikin da kamfanin Tesla ke yi a shekara ya fi kasafin kudin Najeriya, shin ba ka tunanin ya kamata mu rage yadda muke bannatar da kudi; shin bai kamata mu sake duba wannan kundin tsarin mulkin ba da kanta."
"Misali a mayar da aikin majalisa wucin gadi, a mayar da Majalisa daya maimakon biyu, a mayar da kananan hukumomi karkashin wata ma'aikata daban?"
A martaninsa, Osinbajo yace: "Ko shakka babu muna wani irin gwamnati mai tsada, amma kamar yadda ka sani, dubi ga wannan kudin tsarin mulkin, wadanda ya kamata su rage abin, musamman, a mayar yan wucin gadi sune yan majalisa."
"Saboda haka zai yi wuya a samu wani nasara idan aka bukacesu su canza abinda suke matukar amfana da shi."
"Saboda haka akwai bukatar kasar nan ta sake zama na musamman akan lamarin nan kuma ya kamata mu tabbatar da cewa bamu bannatar da dukiyar da ya kamata a ciyar da kasa gaba da shi wajen biyan alawus."
"A yanzu kashi 70% na kudin shiganmu alawus ake biya da su , saboda haka ko shakka babu ya kamata a rage."
KU KARANTA: Bayan kwanaki 90, Za'a bude Masallatan birnin Makkah gobe
Idan baki manta ba a ranar Juma'ar da ta gabata, tsohon sarkin Kano ya bayyana cewa idan ba'a canza yadda ake gudanar da gwamnati a Najeriya ba, kasar za ta talauce.
27 minutes ago 1564 views
58 minutes ago 9204 views
an hour ago 4513 views
2 hours ago 45576 views
5 hours ago 33509 views
2 hours ago 17802 views
56 minutes ago 1281 views
Amaechi hits back at PDP, reveals how ex-president Jonathan also took loans from China
Da duminsa: Bayan kwanaki 90, Za'a bude Masallatan birnin Makkah gobe